**ამბროლაურის მუნიციპალიტეტის მეორე მოწვევის საკრებულოს**

**მეცხრე რიგგარეშე სხდომის**

**ო ქ მ ი №06**

*ქ. ამბროლაური, ბრატისლავა რაჭის ქ. N11 17 მარტი 2022 წელი.*

 ამბროლაურის მუნიციპალიტეტის მეორე მოწვევის საკრებულოს მეცხრე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 11 მარტის ამბროლაურის მუნიციპალიტეტის მერის, ზვიად მხეიძის N:76-762207068 წერილის (რეგისტრაციის ნომრით N:12-77220731-77 თარიღი 14.03.2022წ.), ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის ინიციატივის N:11/77220745-77, რეგისტრაციის თარიღი15.03.2022წ. და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 15 მარტის N:ბ77.77220741 ბრძანების შესაბამისად.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 26 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, სოსო ჭელიძე, ლევან ჯმუხაძე, ელევნორა ბედენაშვილი, ქრისტინე კობახიძე, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, ამბროლაურის მუნიციპალიტეტის მერის თანაშემწე გიორგი ნატმელაძე, ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსი გიორგი გოძიაშვილი, გაზეთის ,,ამბროლაურის მოამბე“ რედაქტორი დალი დარახველიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და გააკეთა განცხადება 21 მარტს, დაუნის სინდრომის ბავშვების მხარდაჭერის დღესთან დაკავშირებით ღონისძიების თაობაზე, კულტურის სამსახურის მიერ დაგეგმილი ონლაინ ღონისძიების თაობაზე, უკრაინის სოლიდარობის და მხარდაჭერის მიზნით შეგროვდა და გაიგზავნა დახმარებები, სამხარეო ადმინისტრაციის ინიციატივით გენდერულ ჭრილში დაიგეგმება უკრაინელი ქალების მხარდაჭერა, რომლის თაობაზე დეტალური ინფორმაცია მოგვეწოდება.

ქრისტინე კობახიძემ დასვა შეკითხვა, 21 მარტს, შეგვიძლია თუ არა დაუნის სინდრომის ბავშვებს ვესტუმროთ ინდივიდუალურად? რაზეც ასლან საგანელიძემ განმარტა, რომ შესაძლებელია დაიგეგმოს ინდივიდუალური შეხვედრები.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ,,ამბროლაურის მუნიციპალიტეტის საკუთრებაში არსებული ქ. ამბროლაურში გურგენიძის ქ.N10-ში მდებარე უძრავი ქონების (ს/კ 86.19.23.005) სახელმწიფოსათვის უსასყიდლოდ საკუთრებაში გადაცემის შესახებ’’.

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ,,ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ’’ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე’’.

*მომხსენებელი ზვიად მხეიძე - ამბროლაურის მუნიციპალიტეტის მერი*

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

4. „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

კენჭისყრის შედეგად მომხრე:26; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ,,ამბროლაურის მუნიციპალიტეტის საკუთრებაში არსებული ქ. ამბროლაურში გურგენიძის ქ.N10-ში მდებარე უძრავი ქონების (ს/კ 86.19.23.005) სახელმწიფოსათვის უსასყიდლოდ საკუთრებაში გადაცემის შესახებ’’.

*პროექტი თან ერთვის*

ზვიად მხეიძე მიესალმა საკრებულოს წევრებს, წარუდგინა პროექტი და განმარტა, რომ პროცედურები დაწყებულია, საცხოვრებელ ბინებში მცხოვრებ ოჯახებს არ გააჩნიათ სხვა საცხოვრებელი სახლი, ოჯახები ვერ ახერხებენ სახლის რეგისტრაცია, რაც პრობლემებს უქმნიდათ მათ აბონენტად დარეგისტრირებაში. აღნიშნული გარემოებიდან გამომდინარე მიემართა საქართველოს მთავრობას, რომ ეს საკითხი მოგვარდეს და გადაეცეთ ბინები საკუთრებაში.

ქრისტინე კობახიძემ აღნიშნა, რომ მისაღები და მისასალმებელია ამ საკითხის გადაწყვეტა.

ასლან საგანელიძემ დასვა შეკითხვა პროექტით წარმოდგენილ ქონებას აქვს ძველი მისამართი და ხომ არ შექმნის პრობლემას?

გიორგი გოძიაშვილმა აღნიშნა, რომ დამისამართების და ახალი პროცესების წარმართვის დროს აისახება ახალი მისამართი.

ბაკურ სანთელაძემ აღნიშნა, რომ ეს ოჯახები დიდი ხანია ცხოვრობენ ამ საცხოვრებელ სახლში, შესაძლოა შეისყიდეს კიდეც და დღეს რატომ გვარდება ეს საკითხი?

ასლან საგანელიძემ მადლიერება გამოხატა ყველა იმ პირის, მაჟორიტარი დეპუტატის, სამხარეო ადმინისტრაციის, მერიის მიმართ, რომლებიც ამ საკითხის რეგულირების პროცესშია ჩართული, ეს საკითხი დიდი დროა რაც მოგვარებას საჭიროებს და რომ მოგვარდება ოჯახებისთვის კარგია.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკუთრებაში არსებული ქ. ამბროლაურში გურგენიძის ქ.N10-ში მდებარე უძრავი ქონების (ს/კ 86.19.23.005) სახელმწიფოსათვის უსასყიდლოდ საკუთრებაში გადაცემის შესახებ’’ განკარგულების დამტკიცების საკითხს.

კენჭის ყრის შედეგად მომხრე:26; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის საკუთრებაში არსებული ქ. ამბროლაურში გურგენიძის ქ.N10-ში მდებარე უძრავი ქონების (ს/კ 86.19.23.005) სახელმწიფოსათვის უსასყიდლოდ საკუთრებაში გადაცემის შესახებ’’ განკარგულება.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ,,ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ’’ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე’’

*/პროექტი ოქმს თან ერთვის/*

ზვიად მხეიძემ წარადგინა პროექტი და აღნიშნა, რომ 200 ლიტრით შემცირდა საწვავის ლიმიტი, მერიის საკუთრებაში არსებული ავტომობილის განკარგვის გამო.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ’’ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე’’ განკარგულების დამტკიცების საკითხს.

კენჭის ყრის შედეგად მომხრე:26; წინააღმდეგი: არცერთი;

**გადაწყვიტეს:** დამტკიცებულ იქნეს ,,ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ’’ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე’’ განკარგულების პროექტი.

ზვიად მხეიძემ ყურადღება გაამახვილა ოპოზიციური პარტიის წარმომადგენელ, საკრებულოს წევრის მიერ გამოთქმულ პოზიციაზე, რომ სახელმწიფო საკუთრებას მერიის თანამდებობის პირები ვიყენებთ ოჯახის კეთილდღეობისთვის. მან საკრებულოს წარუდგინა 2021 წელს მერზე განპირობებული ავტომობილისთვის ლიმიტით განსაზღვრული საწვავის ოდენობა და ფაქტიურად გახარჯული საწვავის ოდენობა და აღნიშნა, რომ არასწორი ინფორმაციის გავრცელება არ არის მისაღები.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*პროექტი თან ერთვის*

მაკა გოცირიძემ აღნიშნა, რომ ფრაქცია ,,ამბროლაური საქართველოსთვის“ ამ საკითხის განხილვაში და კენჭისყრაში მონაწილეობას არ მიიღებს.

ასლან საგანელიძემ განმარტა, კანონმდებლობით ხელშეკრულებით ასაყვანთა რიცხოვნებაში იყო შეზღუდვა, ეს შეზღუდვა მოიხსნა და პროექტით საკრებულოს დაემატება ორი ხელშეკრულებით აყვანილი მოხელე, რომელიც სპეციალური მოთხოვნებით არის განსაზღვრული, კერძოდ ერთი მიმართულება იქნება გენდერულ საკითხებზე, ხოლო მეორე საკანონმდებლო ინიციატივის და მერთან ურთიერთობის მიმართულება. ორივე შტატი ოპერატიულობის და მოქნილი მუშაობის უზრუნველყოფისთვის ემატება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:26; წინააღმდეგი: არცერთი;

**გადაწყვიტეს:** დამტკიცდეს „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე

*/პროექტი ოქმს თან ერთვის/*

ასლან საგანელიძემ აღნიშნა, რომ კორპორატიულ საკითხებთან დაკავშირებით ახალი ინიციატივის მომზადება განაპირობა იმან, რომ საკრებულოს ყველა წევრი არ არის საკრებულოს კორპორატიულ საუბრებში ჩართული, ამიტომ საკრებულოს აპარატის თანამშრომელს, რომელიც უზრუნველყოფს საკრებულოს წევრებთან ყველა სახის ინფორმაციის თაობაზე დაკავშირებას, გაეზრდება საკომუნიკაციო ხარჯი 5 ლარით. ასლან საგანელიძემ ეკატერინე ჭიჭინაძეს სთხოვა განმარტება გაეკეთებინა საკრებულოს კომისიის წევრების მიერ დიფერენცირებული საკომუნიკაციო ხარჯების გათანაბრების მოთხოვნის შესაძლებლობის საკითხის თაობაზე.

ქრისტინე კობახიძემ აღნიშნა, რომ 30 ლარი, 15 ლარი, 12 ლარი, 5 ლარი ეს თანხის ოდენობები როგორ ირჩევა, როგორი პრინციპით ნაწილდება?

ეკატერინე ჭიჭინაძემ განმარტა, რომ შესაძლებელია კორპორაციული ხარჯის ლიმიტის გაზრდა და გათანაბრება, მაგრამ ეს უნდა შეთანხმდეს ბიუჯეტის ხარჯის პარამეტრებთან და შესაბამის სამსახურთან.

ასლან საგანელიძემ აღნიშნა, რომ საკითხი შესათანხმებელია და შეთანხმების შედეგად გადაწყვეტილების მიღების შემდეგ სათანადო პროექტი მომზადდება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე განკარგულების მიღების საკითხს.

კენჭის ყრის შედეგად მომხრე:26; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე განკარგულება.

ასლან საგანელიძემ სხდომის დასასრულს გააკეთა განცხადება 22 მარტს, მსოფლიოს დასუფთავების დღეს საკრებულოს ჩართულების და დასუფთავების აქციაში მონაწილეობის მიღების თაობაზე. ადგილმდებარეობის და დროის თაობაზე დამატებითი ინფორმაცია საკრებულოს წევრებს მიეწოდებათ.

ბაქარ ბაკურაძემ აღნიშნა, რომ სოფელ კლდისუბანში, ღვთისმშობლის სახელობის ტაძრის ეზო საჭიროებს დასუფთავებას და შესაძლებელია 22 მარტს იმ ტერიტორიის დასუფთავების აქციის მოწყობა.

ასლან საგანელიძემ აღნიშნა, რომ დაცვას და დასუფთავებას საჭიროებს სოფლის სასაფლაოები, რაც მოსახლეობის მოთხოვნაცაა.

ზაალ მეტრეველმა აღნიშნა, რომ სასაფლაოების და სხვა ტერიტორიების დასუფთავების ნაცვლად სასურველია მუნიციპალიტეტის შენობის მიმდებარე ტერიტორია დავასუფთავოთ.

ქრისტინე კობახიძემ აღნიშნა, რომ სასურველია სოფლის მოსახლეობამ წინა სააღდგომოდ ტრადიციად აქციოს სასაფლაოების გასუფთავება.

ზვიად მხეიძემ განცხადება გააკეთა საქართველოს მთავრობის მიერ სოციალურად დაუცველი მოსახლეობის დასაქმების პროგრამის თაობაზე. მან სთხოვა საკრებულოს წევრებს, რომ ინფორმაცია მიაწოდონ მოსახლეობას, რათა 25 მარტამ მოასწრონ, დაინტერესებულმა პირებმა რეგისტრაცია დასაქმების თაობაზე.

ელიზბარ კობახიძემ და საკრებულოს წევრებმა მოითხოვეს ვაკანსიების ჩამონათვალის მიწოდება, რომ შესაძლებელი იყოს მოსახლეობის სრულად ინფორმირება.

ზვიად მხეიძემ ისაუბრა ვაკანსიების რაოდენობაზე, იმ სფეროებზე სადაც ვაკანსიებია.

საკრებულოს წევრებმა იმსჯელეს სოციალურად დაუცველი ბენეფიციარების დასაქმების პროგრამის თაობაზე.

სხდომის ოქმს სხდომის [აუდიო ჩანაწერი CD დისკზე](17.03.2022%E1%83%AC..mp3) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე